section_heading: Glavni likovi
paragraph_text: Debbie je jedanaestogodišnja djevojčica, najmlađa Frankova kći koju je moguće okarakterizirati kao dobroćudno dijete koje, unatoč svojim godinama, pokušava na sve moguće načine olakšati svojoj sestri Fioni u održanju obitelji. Iako je svjesna da ih otac zanemaruje, ona ipak ne okreće glavu svome ocu nego i dalje pronalazi razumijevanje i ljubav. Spremna mu je oprostiti sve njegove prijestupe, jednako kao i svojoj majci. Unatoč godinama zrela je i zbog toga često ima problema sa sklapanjem prijateljstava s vršnjacima, zbog čega često biva žrtvom. U trećoj sezoni Debbie sazrijeva još više, zahtijevajući da ju se poštuje kao odraslu osobu.